internet vaartha 133 Views
కరాచీ : పాకిస్థాన్‌కు సుదీర్ఘ సేవలందించిన వెటరన్‌ ఆటగాడు షాహిద్‌ అప్రిది అంతర్జాతీయ క్రికెట్‌ వీడ్కోలునకు ఒక మ్యాచ్‌లో అవకాశం ఇవ్వాలని భావించిన పిసిబి ఆ చర్యలను ఉపసంహరించుకుంది.పాక్‌ తరపున అత్యధిక మ్యాచ్‌లు ఆడిన ఆటగాళ్లలో ఒకడైన షాహిద్‌ అఫ్రిది చివరి టి20 మ్యాచ్‌ ఆడించేందుకు తొలుత పిసిబి మొగ్గుచూపింది. దీనిలో భాగంగా త్వరలోనే యుఎఒలో వెస్టిండీస్‌తో జరిగే పాక్‌ టి 20 జట్టుల అఫ్రిదికి స్థానం కల్పించాలని అనుకున్నారు. ఈ మేరకు చీఫ్‌ సెలక్టర్‌ ఇంజమాముల్‌ హక్‌ కూడా విండీస్‌తో జరిగే ఒక మ్యాచ్‌ ద్వారా అఫ్రిది వీడ్కోలు చెబుతాడని ప్రకటించాడు కూడా.అయితే అందుకు పిసిబి విముఖత వ్యక్తం చేసింది.బోర్డు సీనియర్‌ మెంబర్‌లో ఒకడైన నజీమ్‌ సేథీ మాత్రం ఆ ప్రణాళికలను విరమించుకుంటున్నట్లు స్పష్టం చేశాడు.ఇటీవల భారత్‌లో జరిగిన టి20 వరల్డ్‌ కప్‌లో పాకిస్థాన్‌ ఆదిలోనే ఇంటి ముఖం పట్టింది.దీంతో ఆఫ్రిది టి20 కెప్టెన్సీకి గుడ్‌ బై చెప్పగా,ఇటీవల ఇంగ్లండ్‌ పర్యటనకు వెళ్లిన పాక్‌ జట్టులో అతను ఎంపిక కాలేదు.పాక్‌ తరపున 398 వన్డేలు ఆడిన అఫ్రిది 98 టి20 మ్యాచ్‌లు ఆడాడు.దీంతో పాటు మూడు ఫార్మాట్లలో అఫ్రిది కెప్టెన్‌గా చేసి ఈ ఘనతను సాధించిన అరుదైన క్రికెటర్లలో ఒకడిగా గుర్తింపు తెచ్చుకున్నాడు.